३ अर्ब ठगी गर्ने भिएलएन साना उद्योगका रूपमा घरेलु तथा साना उद्योग कार्यालय ललितपुरमा (पाटन औद्योगिक क्षेत्र) दर्ता भएको पाइएको छ । ८ असोज ०७१ को श्रम समितिको बैठकले कार्यालयको स्वीकृतिअनुसार सफ्टवेयर उत्पादन गरी बिक्री गर्ने उत्पादनमूलक कार्य नगरी सेवा र परामर्शको कार्य गरेको भन्दै त्यससम्बन्धी कारण स्पष्ट गर्न पत्राचार गरेको थियो । सोको जवाफमा तत्कालीन उद्योग अधिकृत श्रीधर पन्थीले कम्पनीको उद्देश्यअनुरूप नै कार्य गरेको बेहोराको जवाफ २५ कात्तिक ०७१ मा समितिलाई पठाएका थिए ।
